शिवपूजन शास्त्री
पुराना आरा जिला शाहाबाद के समाजवादीयों के पितामह शिवपूजन सिंह "शास्त्री" 1952, 1957 और 1962 में लागातार तीन लोकसभा चुनाव हारने के बाद दो बार लोकसभा का चुनाव जीते। इस तरह 1967 से 77 तक बिक्रमगंज लोकसभा का संसद में प्रतिनिधित्व करने के बाद 1977 में अपने सबसे काबिल युवा सहयोगी राम अवधेश सिंह को अपना राजनीतिक उत्तराधिकारी बनाकर चुनावी राजनीति से सन्यास ले लिए तथा 1980 में मृत्यु को प्राप्त हुए। शास्त्री जी युवावस्था में ही आजादी के आन्दोलन में कूद गए थे। आजादी की लड़ाई में बढ़ चढ़ कर भाग लिए तथा गांधी के आह्वान पर शिक्षण संस्थान का त्याग कर दिए।।असहयोग आंदोलन में भाग लेने के लिए शिक्षा अधूरी छोड़ आजादी के आंदोलन में कूद पड़ने वाले विद्यार्थीयों की शिक्षा बाद में काशी विद्यापीठ से पूरी कराई जाती थी। अतः फिर से काशी विद्यापीठ से शास्त्री तक पढ़ाई किए और वही अध्यापन का कार्य करने लगे। इस मामले में एक दिलचस्प वाकया यह है कि उनके छात्र रहे रामसुभग सिंह से ही उनका चुनावी मुकाबला होता था, जिनसे शास्त्री जी चुनाव हार जाते थे। लेकिन चुनाव में जितने के बाद रामसुभग सिंह सबसे पहले शास्त्री जी के पास पहुच उनका आशीर्वाद लेना नही भूलते! रामसुभग सिंह केंद्र में मंत्री भी बनाए जाते थे। शास्त्री जी बनारस से ही एम.एन रॉय के संपर्क में आए तथा उन्ही के साथ 1940 में कांग्रेस से अलग हो गए। इन्हें रेडिकल डेमोक्रेटिक पार्टी के प्रदेश अध्यक्ष की जिम्मेवारी सौंपी गई। RDP भंग हो जाने के बाद प्रजा सोसलिस्ट पार्टी से जुड़ गए। 1968 में शोषित दल के संस्थापक अध्यक्ष बनाए गए, जिसमे जगदेव प्रसाद महासचिव बने और बिंदेश्वरी प्रसाद मंडल मुख्यमंत्री। माननीय शिव पूजन शास्त्री का जन्म दिनारा थाना अंतर्गत निरंजन पुर गाँव में 1908 में हुआ था उनके पिता जी एक साधारण किसान थे। उनकी प्रारंभिक शिक्षा पड़ोस की पाठशाला में हुई किंतु इनकी लगन को देखकर इनके पिताजी ने प्राइमरी परीक्षा उत्तीर्ण करने के बाद उनका नामांकन उनके ही आग्रह पर तत्कालीन शाहाबाद जिला के प्रतिष्ठित सूर्यपुरा उच्च विद्यालय में करा दिया। हालांकि उनके पिता की आर्थिक स्थिति उतनी अच्छी नहीं थी कि अपने बेटे को छात्रावास में रखकर पढ़ाते पर इनके तीव्रबुद्धि और लगन को देखकर उन्होंने हिम्मत बांधी थी। शिवपूजन शास्त्री ने गरीब जनता के सहायतार्थ भूख मुक्ति आंदोलन प्रारंभ किया । उसी समय डुमराँव में वायबी टैक्स के विरोध में चल रहे त्रिवेणी संघ के आंदोलन में नेतृत्वकारी भूमिका निभाई तथा पूरे शाहाबाद में बकाश्त आंदोलन को अंजाम तक पहुचाने में प्रमुख भूमिका निभाई। बाबू जगजीवन राम से इनका बहुत मृदुल संबंध था। बाबूजी के सलाह पर ही ये 1971 में कांग्रेस में शामिल हो गए थे, जब प्रिवी पर्स से लेकर बैंकों के राष्ट्रीयकरण सहित तमाम जनवादी मुद्दों को कांग्रेस लागू करने लगी थी। पर बाद में आपातकाल और इंदिरा के तानाशाही से तंग आकर इन्होंने केवल स्वयं को कांग्रेस से अलग नही किया बल्कि बाबू जगजीवन राम को भी जनतापार्टी में ले आए.. इस उठा पटक से वे इतने आहत हुए की चुनावी राजनीति से सन्यास ही ले लिया था .. इसके कुछ साल बाद ही 1980 में इनका देहांत हो गया। तब इनके परिवार के सामने भुखमरी की स्थिति आ खड़ी हुई थी। क्योकि जिंदगी वे अपने और अपने परिवार के लिए कुछ भी नही किए थे, हमेशा समाज के लिए ही जिए थे। खैर, अंततः बाबू जगजीवन राम ने इनके परिवार के लिए इंतजाम किया था ....